b"\n_START_ARTICLE_\nYonatan Netanyahu\n_START_SECTION_\nCarrera militar\n_START_PARAGRAPH_\nYonatan Netanyahu es va unir a les FDI el 1964 i va destacar en l'acad\xc3\xa8mia d'oficials. Li van donar el comandament d'una companyia de paracaigudistes. El 5 de juny de 1967, durant la guerra dels sis dies, el seu batall\xc3\xb3 va combatre a la batalla d'Um Katef al Sina\xc3\xad. En la lluita pels Alts del Golan durant la batalla, Yonatan va rebre una ferida en un colze mentre ajudava un soldat ferit._NEWLINE_Despr\xc3\xa9s de la guerra dels sis dies, Netanyahu va anar als Estats Units per estudiar a la Universitat Harvard, va tornar un any m\xc3\xa9s tard a causa de la guerra de desgast. Va seguir els seus estudis a la Universitat Hebrea de Jerusalem, i torn\xc3\xa0 al servei militar actiu poc despr\xc3\xa9s._NEWLINE_En els anys 70 es pot dir que ell va desenvolupar als Sayeret Matkal (forces especials israelianes) i en l'estiu de 1972 va ser designat com el comandant en cap de la unitat. Durant aquest any, va ordenar una incursi\xc3\xb3 en la qual van capturar i van ser intercanviats oficials sirians a canvi de pilots israelians presoners. A l'any seg\xc3\xbcent va participar en l'Operaci\xc3\xb3 Primavera de Joventut (hebreu: \xd7\x9e\xd7\x91\xd7\xa6\xd7\xa2\xd7\x90\xd7\x91\xd7\x99\xd7\x91\xd7\xa0\xd7\xa2\xd7\x95\xd7\xa8\xd7\x99\xd7\x9d) en la qual Sayeret Matkal, Xaietet 13 i el Mossad van matar als terroristes i a una part de la direcci\xc3\xb3 de Setembre Negre (grup terrorista de l'OAP que va planificar la massacre de Munic el 1972)._NEWLINE_Durant la guerra de Yom Kippur a l'octubre de 1973, Netanyahu va comandar una for\xc3\xa7a del Sayeret Matkal en els Alts del Golan que va eliminar m\xc3\xa9s de 40 oficials de l'ex\xc3\xa8rcit siri\xc3\xa0 en una batalla que va frustrar la incursi\xc3\xb3 dels sirians en els Alts del Golan. Durant la mateixa guerra, tamb\xc3\xa9 va rescatar el tinent coronel Yossi Ben Hanan, quan aquest es trobava ferit darrere les l\xc3\xadnies sirianes._NEWLINE_Despr\xc3\xa9s de la guerra, li van concedir a Netanyahu la medalla del servei distingit (hebreu: \xd7\xa2\xd7\x99\xd7\x98\xd7\x95\xd7\xa8\xd7\x94\xd7\x9e\xd7\x95\xd7\xa4\xd7\xaa), la condecoraci\xc3\xb3 militar m\xc3\xa9s alta d'Israel equivalent a la Medalla d'Honor americana, per la seva conducta en temps de guerra. Netanyahu llavors es va oferir voluntari per servir com a comandant en l'ex\xc3\xa8rcit a causa de les grans baixes infligides al cos armat israeli\xc3\xa0 durant la guerra, amb un nombre especialment desproporcionat entre els oficials. Netanyahu fa el curs d'oficial de tancs i se li d\xc3\xb3na el comandament de la brigada armada Barak, que va ser dissolta durant la guerra. La seva brigada va esdevenir la principal unitat militar als Alts del Golan._NEWLINE_Al juny de 1975 Netanyahu va deixar el cos armat i va tornar al Sayeret Matkal com a comandant de la unitat. Va caure en combat el 4 de juliol de 1976 mentre feia part de l'Operaci\xc3\xb3 Entebbe, la seva primera gran operaci\xc3\xb3 des de la seva tornada a la unitat. Netanyahu va ser l'\xc3\xbanic soldat israeli\xc3\xa0 abatut durant la incursi\xc3\xb3 (juntament amb 3 ostatges, dotzenes d'ugandesos i 6 terroristes palestins). L'operaci\xc3\xb3 en si mateixa es considera un \xc3\xa8xit enorme amb gaireb\xc3\xa9 tots els ostatges rescatats."